विश्व के नंबर एक खिलाड़ी और खिताब के प्रबल दावेदार सर्बिया के नोवाक जोकोविच ने बुल्गारिया के ग्रिगोर दिमित्रोव को एकतरफा मुकाबले में 6-2, 6-2 और 6-3 से मात देकर फ्रेंच ओपन टेनिस टूर्नामेंट के प्री- क्वार्टर फाइनल में प्रवेश कर लिया।
जोकोविच के लिए यह मुकाबला थोड़ा दर्द भरा रहा क्योंकि तीसरे सेट में उन्हें चोट के कारण टाइम आउट लेना पड़ा और उनके ट्रेनर ने कोर्ट पर आकर उनके कंधे का उपचार किया। हालाकि जोकोविच ने चोट को खुद पर हावी नहीं होने दिया और तीन सेटों में ही मैच निपटा दिया।
एक अन्य पुरूष एकल मुकाबले में 35 वर्षीय टामी हास ने चार घंटे 37 मिनट तक चले मैराथन मुकाबले में अमेरिका के जान इस्नर को 7-5,7-6, 4-6, 6-7 व 10-8 से मात देकर चौथे राउंड में प्रवेश कर लिया। हास पहले खिलाड़ी हैं जिन्होंने 35 वर्ष की उम्र में रोलां गैरों में चौथे राउंड तक अपनी जगह बनाई है।
जर्मनी के 12 वीं सीड हास ने 12 मैच प्वाइंट और दो सेट गंवाने के बावजूद भी कड़े संघर्ष में आखिर इस्नर को मात देने में कामयाबी हासिल कर ली। हास चौथे सेट में काफी कमजोर पड़ते दिखाई दिए लेकिन उन्होंने अपने अनुभव का फायदा उठाते हुए मैच में वापसी की।
awa_Deva hin_Deva hin_Deva hin_Deva